Evelyn Holden

Evelyn Holden (1877 – c.1960) artista, liburu ilustratzaile eta diseinatzaile ingelesa izan zen.

Biografia
Evelyn Holdenen gurasoak Emma Wearing Holden idazlea eta Arthur Holden industria gizona izan ziren. Beste lau ahizpa eta bi neba zituen eta haien artean: Effie Margaret Holden, Violet Mary Holden eta Edith Holden. Alabak etxean eskolatuak izan ziren eta semeak eskolara bidali zituzten.  

Familia hasieran Birmingham kanpoaldeko etxe handi batean bizi izan zen (Acocks Green izenekoa), baina 1880an landa aldera aldatu ziren Darley Green-era (Packwood). Commire, Anne; Klezmer, Deborah (2002). Women in World History: A Biographical Encyclopedia. Yorkin Publications.

1890an Evelyn, Edith eta Violet Holden Birminghamgo Arte Eskolara joan ziren (Birmingham School of Art). Garai hartan familia Gowan Bank-era aldatu zen, hirira trenez joan ahal izateko errazago zeukaten toki batera. Birminghamera hitzaldiak ematera joaten ziren sozialista, espiritualista eta beste hizlariak sarri joaten ziren haien etxera. Lorategian zuten kaperan, erregularki antolatzen zituzten, bai espiritismo saioak bai antzerki saioak.

1897an Dorridgera joan ziren bizitzera, Kingswoodetik hurbil, diru arazoengatik etxe txikiago batera aldatu beharra izan zutelako, nahiz, 1905ean Gowan Bankera itzuli.

1904an ezkondu zen Frank Matthews-ekin, bere ama Emma hil zen urte berean.

Evelyn Holdenek 90 urtetik gora hartu zituen.

Lana
Evelyn Holden ilustratzaile arrakastatsua izan zen eta Art Nouveau estiloa jarraitzen zuen bere lanetan.

Erakusketak egin zituen Birminghamgo Errege Artista elkartean (Royal Birmingham Society of Artists, RBSA).

Liburuen ilustratzailea izan zen eta Violet Holden bere ahizparekin batera ere egin zuen lan (esate baterako, The House That Jack Built And Other Nursery Rhymes). Tinta eta akuarela lanak egiten zituen batez ere.

Era berean, bere senar Frank Matthewsekin hasi zen lanean, auzo pobreetako desgaitasunak dituzten umeekin.

Erreferentziak

 Kanpo estekak 

Kategoria:Erresuma Batuko artistak
Kategoria:Erresuma Batuko ilustratzaileak
Kategoria:Birminghamdarrak